हालैका दिनमा नेप्सेमा देखिएको दोहोरो अंकको वृद्धिले केही उत्साह जगाएको भए पनि आफ्नो लगानी डुब्न सक्ने मनोवैज्ञानिक त्रास भने लगानीकर्ताहरुमा कायमै छ । आउँदा दिनमा शेयरको मूल्य घट्न सक्ने हो कि भन्ने आशंका शेयर लगानीकर्ताको छ र यो स्थितिमा शेयरमा रहेको लगानी होल्ड गरिरहने वा जतिसक्दो चाँडो बिक्री गरी थोरै भए पनि लाभ उठाउने भन्नेमा विशेषगरी साना लगानीकर्ताहरू द्विविधामा छन् ।
